Jackson Irvine

Jackson Alexander Irvine (an haife shi a ranar 7 ga watan Maris na shekara ta alif 1993) ɗan wasan kwallon kafa ne na Australiya wanda ke taka leda a matsayin ɗan wasan tsakiya na kulob din Bundesliga FC St. Pauli,wanda yake Kyaftin dinsa, da ƙungiyar ƙwallon ƙasa ta Australiya.

Irvine a baya ya buga wa Celtic, Kilmarnock, Ross County, Burton Albion, Hull City da kuma Hibernian.

Irvine ya buga wa Scotland wasa a matakin kasa da shekara 19,amma daga baya ya zaɓi wakiltar tawagar kasar Australia a matakin manya, kuma an zaba shi acikin tawagar gasar cin kofin duniya ta FIFA ta 2018 da 2022. Irvine shine kyaftin din na 63 na Ostiraliya.